สตานิสลาฟ มัคเซค

พลโท สตานิสลาฟ มัคเซค (Stanisław Maczek; 31 มีนาคม ค.ศ. 1892 – 11 ธันวาคม ค.ศ. 1994) เป็นผู้บัญชาการกองพลรถถังชาวโปแลนด์ในช่วงสงครามโลกครั้งที่สอง ซึ่งกองพลของเขามีบทบาทสำคัญในการปลดปล่อยฝรั่งเศสของฝ่ายสัมพันธมิตรโดยปิดฟาเลส์พ็อกเก็ตส่งผลให้กองพลแวร์มัคท์และชุทซ์ชตัฟเฟิลของเยอรมันถูกทำลายไป 14 กองพล มัคเซคซึ่งเป็นทหารผ่านศึกในสงครามโลกครั้งที่หนึ่ง, สงครามโปแลนด์–ยูเครน และสงครามโปแลนด์–โซเวียต เป็นผู้บัญชาการกองยานเกราะหลักเพียงกองเดียวของโปแลนด์ในยุทธการเดือนกันยายน ค.ศ. 1939 และต่อมาเป็นผู้บัญชาการกองยานเกราะของโปแลนด์ในฝรั่งเศสในปี ค.ศ. 1940

**ความเป็นมาของเขา**
มัคเชค เกิดเมื่อวันที่ 31 มีนาคม 1892 ใน ชชีเรตส์ ชานเมืองลวิฟ (ปัจจุบันคือเมืองในยูเครน: ชชีเรตส์) ซึ่งในขณะนั้นอยู่ในแคว้นกาลิเซีย ของจักรวรรดิออสเตรีย-ฮังการี บิดาของเขาเป็นทนายความที่ต่อมาได้ย้ายไปเปิดสำนักงานในเมืองโดรโฮบิคซ์ ครอบครัวของเขาสืบเชื้อสายมาจากโครเอเชีย โดยสืบเชื้อสายจาก มาเตอุสซ์ มัคเซค และเขาเป็นญาติห่างๆของนักการเมืองโครเอเชีย วลาดโก มาเซค

**การศึกษา**
หลังจากเรียนจบที่โรงเรียนมัธยมศึกษาตอนต้นใน โดรโฮบิคซ์ ปี 1910 เขาเข้าเรียนที่คณะปรัชญาของมหาวิทยาลัย ลวิว ซึ่งเขาได้ศึกษาภาษาศาสตร์โปแลนด์ (กล่าวคือ ภาษาและวรรณคดี) เขายังได้เรียนรู้กับนักภาษาศาสตร์ชาวโปแลนด์ที่มีชื่อเสียงอย่าง วิลเฮล์ม บรูชนัลสกี้  และ โจเซฟ คัลเลนบัค เขายังเข้าร่วมการบรรยายโดย คาซิมิร์ ทวาร์ดอฟสกี้ ในระหว่างการศึกษา เขาได้เข้าร่วมกับองค์กรสเตรเซเล็ตส์ (Strzelec)ซึ่งเป็นองค์กรต่อต้านออสเตรีย-ฮังการี และเขาได้รับการฝึกยุทธวิธีขั้นพื้นฐาน หลังจากสงครามโลกครั้งที่ 1 ปะทุขึ้น มัคเซคก็หยุดเรียนโดยหวังว่าจะเข้าร่วมกับกองทหารโปแลนด์ของ โจเซฟ พิลซุดสกี้ แต่ด้วยที่เขาเป็นพลเมืองของออสเตรีย-ฮังการีเขาจึงต้องจำใจเข้าร่วมกับกองทัพออสเตรีย-ฮังการีแทน

**สงครามโลกครั้งที่ 1**
หลังจากที่ฝึกการทหารเบื้องต้นแล้ว มัคเซค ก็ถูกส่งไปประจำการในแนวรบอิตาลีในสงครามโลกครั้งที่ 1 ในตอนแรกเขาดำรงตำแหน่งนายทหารชั้นประทวน ใน กรมทหารไทรอน ของกองทัพออสเตรีย-ฮังการี จากนั้นเขาได้รับการเลื่อนยศเป็น ร้อยโทในปี 1916 และต่อมาเขาก็ได้เลื่อนขั้นเป็น เป็นร้อยเอก ในปี 1918
มัคเซค เป็นผู้บัญชาการกองพันโปแลนด์เพียงคนเดียวใน กรมทหารเทือกเขาแอลป์ของออสเตรีย-ฮังการี ประสบการณ์การรบในภูมิประเทศขรุขระนี้ต่อมาถูกนำมาใช้ และได้ผลในสงครามโลกครั้งที่สอง โดยเฉพาะเมื่อเขานำกองพลยานเกราะโปแลนด์ที่ 1 รบในภูมิภาคเนินเขาและป่าทึบของยุโรปตะวันตก

**1918-1920**
เมื่อวันที่ 11 พฤศจิกายน 1918 หลังจากได้รับข่าวการสงบศึกมัคเซกก็ยุบกองพันและกลับไปยังโปแลนด์ที่เพิ่งได้รับเอกราช เขาใช้เวลาสามวันต่อมาเขาก็มาถึงครอสโน และเข้าร่วมกับกองทัพโปแลนด์มัคเซคได้รับมอบหมายให้เป็นผู้บังคับบัญชากองพันครอสโนและเริ่มเคลื่อนพลโจมตีกองกำลังของสาธารณรัฐประชาชนยูเครนตะวันตก (ZUNR) เพื่อปลดปล่อยบ้านเกิดของเขาเมือง ลวิว ที่ถูกปิดล้อมอย่างไรก็ตาม หลังจากที่เขาได้รับชัยชนะในช่วงแรกที่อุสตรึกิชิรอฟและเฟลซติน แต่เนื่องจากการสนับสนุนไม่เพียงพอ การรุกของโปแลนด์ก็ติดขัด ส่งผลให้สงครามโปแลนด์-ยูเครนกลายเป็นการสู้รบแบบสนามเพลาะตลอดช่วงฤดูหนาวนั้น
ในเดือนเมษายน ค.ศ. 1919 มัคเซคถูกถอนตัวออกจากหน่วยเดิม และได้รับแต่งตั้งเป็นผู้จัดตั้งและผู้บัญชาการ หน่วยรบเคลื่อนที่เร็ว (lotna kompania) ภายใต้กองพลทหารราบที่ 4 ของพลตรี อาแลคซันดรอวีตช์
หน่วยพิเศษนี้ก่อตั้งขึ้นตามข้อเสนอของมัคเซค โดยออกแบบเลียนแบบ หน่วยจู่โจม (Sturmbataillone) ของเยอรมนีในสงครามโลกครั้งที่หนึ่ง มีความคล่องตัวสูงใช้พาหนะลากม้า (เรียกว่า taczanka หรือ podwoda) จากคลังแสงของออสเตรีย โดยมีอาวุธปืนกลหนักครบมือ หน่วยนี้ประกอบด้วยทหารผ่านศึกจากกองพันครอสนอเป็นหลัก ซึ่งนั่นทำให้หน่วยนี้ที่แข็งแกร่งที่สุดในโปแลนด์ เนื่องด้วยเหตุผลนั้นหน่วยรบนี้จึงทำหน้าที่เป็น หน่วยดับเพลิง คอยเสริมจุดอ่อนในแนวรบต่างๆ และปฏิการอื่นๆ เช่นการยึดเมืองโดโรโบชี (Drohobycz) ยุทธการที่สตาญิสวัฟอูฟ (Stanisławów) การรบที่บูชาช (Buczacz) การบุกเมืองสตรือ (Stryj) และเมืองหลวงสุดท้ายของสาธารณรัฐยูเครนตะวันตก (ZUNR)
หลังจากสิ้นสุดการสู้รบระหว่างโปแลนด์และยูเครน มัคเซค ก็ได้รับการแต่งตั้งให้เป็นพันตรีอาวุโสตั้งแต่วันที่ 1 มิถุนายน 1919 จากนั้นเขาก็ได้รับการแต่งตั้งให้เป็น เจ้าหน้าที่ฝ่ายเสนาธิการของ กองทัพโปแลนด์ที่ 2 ภายใต้การบังคับบัญชาของนายพล อิวาสเควิซ มาเซค เบื่อกับงานของเจ้าหน้าที่ เชาจึงได้ขอให้ผู้บังคับบัญชามอบหน้าที่ให้เขาควบคุมหน่วยแนวหน้าซ้ำแล้วซ้ำเล่า คำขอของเขาจะได้รับการอนุมัติก็ต่อเมื่อสงครามโปแลนด์-บอลเชวิคปะทุขึ้นเท่านั้น เมื่อกองทัพที่ 2 ประสบความพ่ายแพ้ในการปะทะครั้งแรกกับกองทัพม้าที่ 1 ของ เซมยอน บูดิอนี่ ในเมือง ยาโรสลาฟ มาเซค ได้จัดตั้งกองพันปืนไรเฟิล "หน่วยเคลื่อนที่เร็ว" ขึ้นมาใหม่ ซึ่งส่วนใหญ่ประกอบด้วยทหารใหม่และทหารราบไร้ม้า แม้ว่าจะฝึกฝนไม่เพียงพอ แต่หน่วยนี้ก็ยังถูกย้ายไปที่แนวหน้า และ มาเซค ก็ได้ทำหน้าที่เป็น "นักดับเพลิง" อีกครั้ง โดยหน่วยของเขามักถูกย้ายไปมาอย่างรวดเร็วขึ้นอยู่กับสถานการ หน่วยของเขาทำหน้าที่คุ้มกันการล่าถอยของกองกำลังโปแลนด์ที่เมือง เวลิกิ โมสตี จากนั้นหน่วยของเขาจึงถูกผนวกเข้ากับกองทหารม้าที่ 1 ของนายพล จูเลียส รอมเมล หน่วย นี้เข้าร่วมในการโจมตี วาเรียซ ของโปแลนด์ใกล้กับเมือง ซามอสช์ ซึ่งเป็นการโต้กลับทางยุทธวิธีโดยการโจมตีที่ด้านหลังของกอฃกำลังคอสแซ็ก กำลังทหารของ บูดิออนนืย ก่อนหน้าการรบที่ ยุทธการที่โคมารอฟ หลังจากสิ้นสุดการสู้รบ กองพันของ มาเซค ก็ได้รับการตั้งชื่ออย่างเป็นทางการตามชื่อของเขา แม้ว่าจะถูกยุบลงไม่นานหลังจากมีการลงนามในสนธิสัญญาริกา

**1921-1938**
มาเซค ตัดสินใจไม่กลับไปเรียนต่อที่มหาวิทยาลัยในเมือง ลวิว และยังคงปฏิบัติหน้าที่อยู่ ระหว่างปี 1921 ถึง 1923 เขาทำหน้าที่ผู้บัญชาการกองพันทหารราบในกรมทหารราบที่ 26 ประจำเมือง ลวิว เมื่อวันที่ 1 สิงหาคม 1923 เขาได้รับการเลื่อนยศเป็นพันโทและส่งไปยังโรงเรียนการทหารระดับสูงในกรุงวอร์ซอ และเขาสำเร็จการศึกษาในปีถัดมา และเขาทำหน้าที่หัวหน้าแผนก หน่วยข่าวกรองของโปแลนด์ ในเมือง ลวิว จนถึงปี 1927 ต่อมาในปีเดียวกันนี้ เขาย้ายไปที่เมือง กรอดโน ซึ่งเขาได้เป็นรองผู้บัญชาการกรมทหารราบที่ 76 ในปี 1929 หลังจากสำเร็จการศึกษา เขาได้เป็นผู้บัญชาการกรมทหารราบที่ 81 ประจำเมือง กรอดโน โดยดำรงตำแหน่งดังกล่าวจนถึงปี 1934 ในช่วงเวลานั้น เมื่อวันที่ 1 มกราคม 1931 เขาได้รับการเลื่อนยศเป็นพันเอก ในปี 1935 เขาถูกย้ายไปที่เมือง เชนสโตโควา ซึ่งเขาได้รับตำแหน่งผู้บัญชาการทหารราบ (หรือพูดได้ว่าเป็นรองผู้บัญชาการของกองพลทั้งหมด) ในกองพลทหารราบที่ 7
ในเดือนตุลาคม 1938 ประสบการณ์ของ มาเซค ในฐานะผู้บัญชาการกองกำลังเคลื่อนที่เร็ว ได้รับการยอมรับจากผู้บังคับบัญชาของเขา และเขาได้รับมอบหมายให้บัญชาการกองพลทหารม้าเคลื่อนที่ที่ 10 ของโปแลนด์ ซึ่งเป็นหน่วยกองกำลังเคลื่อนที่เต็มรูปแบบหน่วยแรกในกองทัพโปแลนด์

**สงครามโลกครั้งที่ 2**
เมื่อสงครามปะทุขึ้นในเดือนกันยายนปี 1939 กองพลทหารม้าที่ 10 ได้เข้าร่วมกับกองทัพคราคูฟ

**หลังสงคราม**
หลังสงคราม รัฐบาลคอมมิวนิสต์แห่งสาธารณรัฐประชาชนโปแลนด์ได้เพิกถอนสัญชาติโปแลนด์ของมัคเซคและด้วยเหตุนี้ เขาจึงต้องอยู่ในอังกฤษต่อไป เขาออกจากกองทัพเมื่อวันที่ 9 กันยายน ค.ศ. 1948 แต่รัฐบาลอังกฤษปฏิเสธที่จะรับเงินบำนาญของเขา เนื่องจากเขาไม่ได้เป็นสมาชิกกองกำลังติดอาวุธของอังกฤษ เป็นผลให้มัคเซคต้องทำงานเป็นบาร์เทนเดอร์ในโรงแรมแห่งหนึ่งในเอดินบะระจนถึงช่วงทศวรรษ 1960

**อ้างอิง**
หมวดหมู่:นายพล
หมวดหมู่:ทหาร
หมวดหมู่:ชาวโปแลนด์
หมวดหมู่:ชีวประวัติ
หมวดหมู่:บุคคลที่เกิดในปี พ.ศ. 2435
หมวดหมู่:บุคคลที่เสียชีวิตในปี พ.ศ. 2537
หมวดหมู่:พลโท